
Обраћам се Већу за студије при Универзитету, Универзитета у Београду са молбом да ми се као студенту академских мастер студија студијског програма:
РЕЛИГИЈА У ДРУШТВУ, КУЛТУРИ И ЕВРОПСКИМ ИНТЕГРАЦИЈАМА
одобри израда мастер рада.

Наслов тезе:

РАДНОПРАВНИ СТАТУС НАСТАВНИКА ВЕРСКЕ НАСТАВЕ У ОБРАЗОВНОМ СИСТЕМУ РЕПУБЛИКЕ СРБИЈЕ

[bookmark: _Hlk174220199]Научни циљ предложене тезе:
Научни циљ овог рада је да се утврди како су се друштвено-политичке промене (од XIX века до данас) рефлектовале на статус верске наставе и њених предавача и како законске измене од 2001. до 2025. године утичу на професионални и радноправни статус наставника верске наставе. Акценат се ставља на наставнике као носиоце идентитета верског образовања у школама и главних репрезената Цркава и верских организација посебно у домену преношења верског учења унутар образовног система.  У раду ће бити направљена и паралела са радноправним статусом  који су наставници имали током одређених историјских периода и биће указано на одређене системске проблеме који су се појављивали, као и на начине њиховог превазилажења у прошлости и могућности њихове примене у савременим околностима. 

Предмет рада:
	Предмет овог рада је свеобухватна анализа историјског развоја радноправног статуса наставника верске наставе у контексту друштвене улоге верске наставе у образовном систему Републике Србије. Рад истражује парадокс савременог доба у којем технолошки напредак не потискује религију, већ она редефинише своје канале утицаја кроз институционално образовање. Ту је свакако њена друштвена улога у образовању, али и процес интегрисања у образовни систем и проблеми који прате сам процес и настојања верских организација да се изборе са системским недостацима. У раду ће бити обрађени:
- различити модели односа државе и Цркве и њихов утицај на радноправни статус наставника верске наставе;
- положај верске наставе као дела образовног система;
- статус верских службеника у државним институцијама и њихова улога у остваривању права на слободу вероисповести.
- статус наставника верске наставе у контексту системских решења која регулишу статус образовног кадра у различитим периодима српске историје;
- радноправни статус наставника верске наставе у складу са позитивноправни прописима Републике Србије.

Методе рада:
· Историјско-компаративна метода: за анализу односа цркве и државе кроз различите епохе (XIX век, међуратни период, комунистички режим).
· Аналитички метод: примена приликом проучавања законских аката (ЗОСОВ, Закон о црквама и верским заједницама) и наставних планова.
· Дескриптивно-статистичка метода: за интерпретацију података о избору предмета попут односа кроз бројке (однос 60% према 40% у корист веронауке).

Структура:
1. Историјска вертикала: Од темеља до маргине
Рад полази од тезе да су писменост и култура у Србији недвосмислено везани за Цркву. Анализира се период након 1945. године као време „идеолошког сукоба“ и правног вакуума, који је трајао све до 2001. године. Повратак веронауке у школе није био само административни чин, већ покушај исцељења националног идентитета.
2. „Административна деградација“ и борба за статус
Посебан фокус стављен је на период од 2017. до 2025. године. Аутор критички анализира преименовање предмета у „програм“, што је довело до маргинализације предавача. Кључна тачка рада је анализа законских измена из 2025. године које враћају термин „предмет“ и омогућавају запослење на неодређено време, уз указивање на тренутни застој у практичној примени ових одлука.

3. Ривалство или комплементарност?
Рад демистификује однос Верске наставе и Грађанског васпитања. Уместо сукоба,  доказује се да ови предмети прожимају кроз вредности толеранције и заједништва, чинећи модел „кооперативне одвојености“ државе и цркве функционалним.

4. Очекивани резултати и закључак
Истраживање настоји да покаже и докаже да верска настава данас представља витални орган друштвене религиозности. Она није само преношење догми, већ партнер државе у креирању моралних вредности. Главни закључак је да будућност предмета лежи у јачању везе између школе, породице и верске заједнице, уз неопходност потпуне правне сигурности за наставни кадар.

